**Voice of America** eli **VOA** on Yhdysvaltain liittovaltionhallinnon rahoittama, ulkomaille ohjelmaa lähettävä yleisradioasema. VOA lähettää ohjelmia yli 40 eri kielellä ja tavoittaa viikoittain noin 190 miljoonaa kuulijaa. Sen ohjelmistoon kuuluu uutis-, ajankohtais- ja kulttuuriohjelmia radiossa, televisiossa ja Internetissä.

Aseman omistaa U.S. Agency for Global Media, joka hallinoin VOA:n lisäksi myös Radio Free Europea.

Yhdysvaltain laki kieltää Yhdysvaltain diplomaattiradion tuottamien ohjelmien esittämisen Yhdysvalloissa. Maassa on käyty keskustelua tämän lain kumoamisesta. VOA:n perustamiskirja, jonka presidentti Gerald Ford vahvisti laiksi 1976, määrää, että VOA:n uutisoinnin tulee olla objektiviista ja paikkaansapitävää sekä edustaa Yhdysvaltoja eikä vain jotain tiettyä osaa siitä.

Historia
--------

VOA:n toimintaa säätelee presidentti Gerald Fordin vuonna 1976 vahvistama laki, jonka mukaan VOA:n uutisten pitää olla luotettavia ja objektiivisia, VOA edustaa Yhdysvaltoja ja yhdysvaltalaista näkökulmaa tasapuolisesti ja kattavasti sekä esittelee Yhdysvaltojen harjoittamaa politiikkaa selkeästi ja tehokkaasti.

Voice of America aloitti toimintansa toisen maailmansodan aikana vuonna 1942 Eurooppaan suunnattuna propagandaradioasemana. Ensimmäinen lähetys 24. helmikuuta 1942 suunnattiin vastustamaan natsien propagandaa Saksassa. Ensimmäiset VOA:n käyttämät kielet olivat saksa, englanti, ranska ja italia; kielivalikoima laajeni 40:een jo vuonna 1944. Voice of America lähetti myös suomenkielistä ohjelmaa nimellä *Amerikan ääni* vuosina 1942–1945 ja 1951–1953.

Kylmän sodan aikana Voice of America keskittyi lähettämään kommunisminvastaista ja Yhdysvaltain-myönteistä propagandaa Itä-Euroopan maihin.

Toiminta nykyään
----------------

Vuonna 2021 VOA aloitti lähettämään ohjelmaa nimeltä *52 Documentary*, jossa kerrotaan erilaisten ihmisten elämästä ja uusi noin vartin mittainen dokumentti julkaistaan kerran viikossa VOA:n älypuhelinsovelluksessa, aseman YouTube-kanavalla ja VOA+:ssa. Ohjelmaa juontaa Euna Lee.

Washingtonissa päämajaansa pitävällä lähetysorganisaatiolla on 1 115 työntekijää ja noin 200 miljoonan dollarin budjetti (vuonna 2014). Asema tavoittaa viikossa 350 miljoonaa ihmistä ympäri maailmaa. Aseman virkaa tekeväksi johtajaksi nimettiin tammikuussa 2021 Yolanda Lopez.

Vuonna 2006 julkaistussa haastattelussa Alan Heil, VOA:n entinen kirjeenvaihtaja, kertoi, että yhtiön sisäinen linjanveto on ns. kahden lähteen sääntö: jokaisella julkaistulla jutulla täytyy olla vähintään kaksi itsenäistä ja keskenään yhtämielistä lähdettä tai VOA:n kirjeenvaihtajan on täytynyt olla silminnäkijänä.

VOA pyörittää myös erillistä faktantarkastukseen keskittynyvää sivustoa nimeltä *Poligraph.info*. Lisäksi VOA tuottaa ilmaisia materiaaleja englannin kielen itseopiskeluun.

Galleria
--------

* Monroviassa allekirjoitettu QSL-kortti, jolla varmennettiin radioaseman kuuluvuus kyseisellä alueellaMonroviassa allekirjoitettu QSL-kortti, jolla varmennettiin radioaseman kuuluvuus kyseisellä alueella
* VOA-vastainen julisti Puolassa vuodelta 1981VOA-vastainen julisti Puolassa vuodelta 1981
* Vuonna 1967 julkaistu postimerkki VOA:n kunniaksi.Vuonna 1967 julkaistu postimerkki VOA:n kunniaksi.
* VOA:n somalinkielinen uutisstudioVOA:n somalinkielinen uutisstudio

Katso myös
----------

* Radio Free Europe
* Radio Free Asia

Lähteet
-------

1. ↑  VOA History Voice of America. Viitattu 1.2.2016. (englanniksi)
2. ↑  Voice of America *USAGov*.  2023. Viitattu 18.1.2023. (englanniksi)
3. ↑  Censoring the Voice of America *Foreign Policy*. Viitattu 18.1.2023. (englanniksi)
4. ↑  Voice of America could air in the US as anti-propaganda law is dropped *The Verge*.  16.7.2013. Viitattu 18.1.2023. (englanniksi)
5. ↑  Voice of America, the taxpayer-funded international news agency, explained *CNN Business*.  2.7.2020. Viitattu 19.1.2023. (englanniksi)
6. ↑  About VOA Voice of America. Viitattu 1.2.2016. (englanniksi)
7. 1 2  Voice of America *Encyclopædia Britannica*. Viitattu 26.1.2020. (englanniksi)
8. ↑  The Beginning: An American Voice Greets the World Voice of America. Viitattu 1.2.2016. (englanniksi)
9. ↑  Kylmän sodan radiopropaganda *Suomi kylmässä sodassa*. Kadettikunta ry.  Arkistoitu 6.8.2020. Viitattu 26.1.2020.
10. ↑  Looking For Diverse Human Stories? Watch This Compelling New Documentary *Forbes*.  7.2.2022. Viitattu 18.1.2023. (englanniksi)
11. ↑  The Largest U.S. International Broadcaster Voice of America. Viitattu 1.2.2016. (englanniksi)
12. 1 2  Trump Ally At Voice of America Replaced By News Executive He Recently Demoted *NPR.org*. Viitattu 18.7.2021. (englanniksi)
13. ↑  Interview with Alan Heil, author of Voice of America *Columbia University Press*.  2006.  Arkistoitu 2007. Viitattu 18.1.2023. (englanniksi)
14. ↑  About Polygraph.info *POLYGRAPH.info*. Viitattu 18.1.2023. (englanniksi)
15. ↑  Learn American English with VOA Learning English *Voice of America*.  2023. Viitattu 20.1.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Voice of America**.
* Voice of American internetsivut